Sid Ahmed Inal

Sid Ahmed Inal wanda kuma aka fi sani da sunan yaƙin Djaâfar, ɗan gwagwarmaya ne kuma malami ɗan Aljeriya. An haife shi a ranar 21 ga watan Fabrairu, 1931, a Tlemcen. Ya rasu a ranar 1 ga watan Nuwamba, 1956, a Ben Badis (Lardin Sidi Bel Abbès), bayan da sojojin Faransa suka kama shi tare da azabtar da shi a lokacin yakin Aljeriya.

 Tarihin Rayuwa 
Inal ya fara sana'ar sa a matsayin malami a yankin sa. Daga baya, ya ci gaba da karatun tarihi a Sorbonne da ke birnin Paris, inda ya zama shugaban kungiyar ɗaliban gurguzu ta Aljeriya. A nan ne ya bayar da gudunmawa wajen kafa kungiyar Ɗaliban Musulmin Aljeriya (UGEMA) a shekarar 1955. 

Bayan ya koma Aljeriya, Inal ya zama malami a Kwalejin Tlemcen da ke Slane (wanda ake kira Ibn Khaldoun a yanzu) kuma ya shiga rundunar 'yantar da ƙasa (ALN); ya zama hafsa kuma sakataren kwamandan wilaya (Oran) na biyar a maquis a Aljeriya.  Yayin da yake tare da wilaya maquis na biyar, ya ji rauni a yakin Tadjmout, kafin sojojin Faransa su kama shi. Sojojin Faransa sun azabtar da shi sannan suka kashe shi a ranar 1 ga watan Nuwamba, 1956.

 Martaba 
Gine-gine da wurare da yawa suna ɗauke da sunan Ahmed Inal don girmama basirarsa:

 Wata makarantar sakandare tana ɗauke da sunansa a Sidi Bel Abbes 
 Wata titin tana ɗauke da sunansa a Tlemcen 
 Wata makarantar tsakiya tana ɗauke da sunansa a Bouhanak Jadida, Mansourah, Tlemcen 
 Waƙar Anna Gréki, "Saboda Launi na Sama," an sadaukar da ita ga Inal 

 Manazarta 

Rukuni:Haifaffun 1931